Урок теми: **Çĕмĕртпе сирень.**

**Тĕллевсем**: 1. Ачасен калаçу чĕлхине аталантарасси.

 2. Йывăçсем çинчен мĕн пĕлнине аса илсе çирĕплетесси.

 3. «Çĕмĕртпе сирень» юмаха вуласси, çак йывăçсемпе анлăрах

 паллашасси, вуланине каласа пама хатĕрлентересси, ыйту-хурав формăпа

 ĕçлесси.

 4. Йывăçа упрама, вĕсене кашни çул çĕнетсе лартма хистесси.

**Урокра кирлĕ хатĕрсем**: йывăçсен ўкерчĕкĕсем, вырăс шкулĕн 5-мĕш класс кĕнеки, кроссворд ыйтăвĕсемпе тупсăмĕсем, тупмалли юмахсем.

**Урок юхăмĕ**

**I. Класа йĕркелесси.**

1. Сывлăх сунни.
2. Дежурнăйпа калаçни.
3. Урок тĕллевĕсемпе паллаштарни.

**II. Ачасене урока хатĕрлесси.**

Чи малтанах, ачасем, кăштах чĕлхесене çемçетсе илме фонетика зарядки туса ирттерĕпĕр.

**Фонетика зарядки**: ĕ-ĕ-ĕ, хĕ-хĕ-хĕ, хĕвел.

 Хĕвел пăхать.

 Ă-ă-ă, шă-шă-шă, ăшă.

 Çанталăк ăшă.

 Рĕ-рĕ-рĕ, ирĕлет. Юр ирĕлет.

 Шы-шы-шы, шыв. Шыв юхать.

(Ачасем учитель хыççăн калаççĕ). Маттур.

Малтан ачасем çанталăка сăнласа параççĕ.

* Халĕ çулталăкăн хăш вăхăчĕ? (**çуркунне**).
* Çурхи уйăхсен ячĕсене калăр-ха? (**пуш, ака, çу**)
* Эсир халь çуркунне иккенне ăçтан пĕлтĕр? (**хĕвел хĕртсе пăхать, юр ирĕлет, тўпе кăвак, çанталăк ăшă, кайăксем вĕçсе килеççĕ).**

**III. Çĕнĕ темăна ăнлантарни.**

1. Урок темине тупмалли юмахăн тупсăмне тупсан çеç пĕлĕпĕр.

**Чĕмсĕр пичче умăмра**

 **Пин алă ун, пĕр ура. (Йывăç.)**

 Йывăç – пурнăç илемĕ. Ахальтен: **«Кашни çын хăй ĕмĕрĕнче йывăç лартмалла»,** - темен ваттисем. Паянхи кун эпир урамра тĕрлĕ йывăç куратпăр: хурăн, юман, çăка, çĕмĕмрт, пилеш т. ыт. те. Вĕсене танлаштаратпăр, хитрелĕхĕпе савăнатпăр, йывăçсем çинчен пĕлме тăрăшатпăр.

1. «Йывăç ячĕсене пĕлетĕн-и?» вăйă. Учитель йывăç ўкерчĕкĕсене кăтартать, ачасем хуравлаççĕ.

Паянхи урок теми: «Çĕмĕртпе сирень». Тетрадь çине число, тема çыраççĕ.

1. Кĕнекери «Çĕмĕртпе сирень» юмаха вуласси:
* Çĕнĕ сăмахсемпе паллаштарасси (**тĕм - куст, кăвак шуçăм – голубой рассвет, ыйхăран вăранчĕ – пробудился от сна**).
* Юмах вĕçĕнчи сăмахсен куçарăвĕпе паллашасси.
* Рольсемпе вуласси.
* Текст содержанине вырăсла каласа пани.

-2-

**IV. Çĕнĕ темăна çирĕплетни.**

1. 2-мĕш хăнăхтарăва пурнăçлани.
2. Кану саманчĕ: 1, 2, 3, 4 –

Пирĕн вăйлă пулмалла.

5, 6, 7, 8 –

Физзарядка тумалла.

Ўссе çитсен

Пирĕн йывăç лартмалла.

1. 3-мĕш хăнăхтарăва пурнăçлани.
2. **Кроссворд шутласси**. Халĕ кроссворд шутлăпăр. Сăмахсене вырăсларан чăвашла куçарса çырмалла. Тĕрĕс тупсан палăртнă юпара йыăç ячĕ вуланмалла. Кам маларах тупать: **липа, клен, дуб, ольха, береза, тополь.**

|  |  |  |  |  |
| --- | --- | --- | --- | --- |
|  | **ç** | ă | к | а |
| в | **ĕ** | р | е | н | е |
| ю | **м** | а | н |
| ç | и | р | **ĕ** | к |  |
| х | у | **р** | ă | н |
| **т** | и | р | е | к |

Т

1. Тупмалли юмахсен тупсăмне тупасси.
* Тулашĕ нимĕр, шалашĕ тимĕр. **(Çĕмĕрт)**
* Чунĕ çук, юнĕ пур. **(Палан)**
* Çўçĕ симĕс, кĕпи шурă. **(Хурăн)**
* Пăхма хитре, çиме йўçĕ. **(Пилеш)**
1. Ыйтусемпе ĕçлени:
* Шăрпăка (спички) мĕнле йывăçран тăваççĕ? **(Ăвăсран)**
* Çак йывăçăн хуппинчен мунчала тăваççĕ. **(Çăка)**
* Вăл çирĕп те усăллă йывăç. **(Юман)**
* Çак йывăçăн çырлине кайăксем юратаççĕ, хĕлле çисе пурăнаççĕ. **(Пилеш)**

**V. Урока пĕтĕмлетни.**

* Эсир паян, ачасем, мĕн çĕнни пĕлтĕр?
* Сире урок килĕшрĕ-и?

**VI. Ачасен пĕлĕвне хакласси.** Паян, ачасем, эсир маттур ĕçлерĕр.

**VII. Киле ĕç парасси.** 4-мĕш хăнăхтарăва пурнăçламалла.